Կոնրադ Լայմեր

Կոնրադ Լայմեր (, ), ավստրիացի ֆուտբոլիստ, «ՌԲ Լայպցիգ» ակումբի և Ավստրիայի հավաքականի կիսապաշտպան։

Կարիերա

Ակումբային Կարիերա 
Կոնրադը սկսել է զբաղվել ֆուտբոլով «Աբերզեե» մանկական թիմում։ 2007 թվականին տեղափոխվել է Զալցբուգի «Ռեդ Բուլի» պատանեկան թիմ։

2014 թվականի մայիսի 2-ին Լայմերը կատարել է իր նորամուտը «Լիֆերինգ» ակումբի կազմում, լինելով ֆարմ ակումբի զալցբուրգում։ Ավստրիական բունդեսլիգայում  իր առաջին խաղը Կոնրադն անցկացրել է 2014 թվականի սեպտեմբերի 28-ին՝ փոխարինելով Ալանին «Ռապիդ» ակումբի դեմ խաղի ավելացված ժամանակում։

2014/15 մրցաշրջանի արդյունքում «Ռեդ Բուլ» ակումբը դարձել է Ավստրիայի չեմպիոն և գավաթի դափնեկիր։ Կոնրադն անցկացրել է առաջնության 8 խաղ և  գավաթի խաղարկության 2 հանդիպում, այդ թվում՝ կիսաեզրափակիչ խաղը «Գրյոդիգ» ակումբի հետ։ 2016/17 մրցաշրջանում Լայմերը ճանաչվել է Ավստրիայի Բունդեսլիգայի մրցաշրջանի լավագույն խաղացող։

2017 թվականի հունիսի 30-ին Լայմերը տեղափոխվել է գերմանական «ՌԲ Լայպցիգ» ակումբ, որի հետ կնքել է չորս տարվա պայմանագիր։ Սկզբում ակումբը նրան դիտարկել է որպես Նաբի Կեյտայի փոխարինող կենտրոնական կիսապաշտպանի դիրքում, բայց Կոնրադը դրսևորել է իրեն որպես ունեվերսալ խաղացող, և սկզբից խաղացել է աջ պաշտպանի դիրքում։

Կարիերան հավաքականում 
Լայմերը պատանեկան (մինչև 17 տարեկան) հավաքականի կազմում մասնակցել է  Մալթայում անցկացվող 2014 թվականի Եվրոպայի առաջնության որակավորման փուլին։

Կոնրադը 2014 թվականին մասնակցել է Հունգարիայում անցկացվող Եվորպայի պատանեկան առաջնությանը։ Կիսապաշտպանը մասնակցել է իր հավաքականի բոլոր չորս հանդիպումներին, որոնց արդյունքում հավաքականն զբաղեցրել է 3-րդ տեղը և ստացել է իրավունք մանսակցելու աշխարհի երիտասարդական առաջնությանը։

2015 թվականի ավարտին Կոնրադն ընդգրկվել է  Ավստրիայի հավաքականի հայտացուցակում՝ մասնակցելու Նոր Զելանդիայում անցկացվելիք աշխարհի առաջնությանը։ Լայմերը մրցաշարում մասնակցել է իր հավաքականի բոլոր չորս խաղերին։

2016 թվականին Լայմերն սկսել է խաղալ Ավստրիայի մինչև 21 տարեկանների հավաքականում, եղել է թիմի ավագ։ 2017 թվականի հունիսին Կոնրադը հրավիրվել է Ավտրիայի մեծահասակների հավաքական՝ մասնակցելու աշխարհի առաջնության ընտրական փուլի՝ Իռլանդիայի հավաքականի դեմ խաղին, սակայն խաղի ընթացքում եղել է պահեստային։

2019 թվականի հունիսի 7-ին Կոնրադ Լայմերը կատարել է իր նորամուտը Ավստրիայի հավաքականի հիմնական կազմում՝ մասնակցելով 2020 թվականի Եվրոպայի առաջնության ընտրական փուլի՝ Սլովենիայի հավաքականի դեմ խաղին։ 2019 թվականի սեպտեմբերի 6-ին խփել է իր առաջին գոլը հավաքականում՝ գրավելով Լատվիայի դարպասը։

Ձեռքբերումներ 
 «Ռեդ Բուլ» (Զալցբուրգ)
 Ավստրիայի չեմպիոն (3) – 2014/15, 2015/16, 2016/17
 Ավստրիայի գավաթի դափնեկիր (3) – 2014/15, 2015/16, 2016/17

 Անձնական
 Ավստրիայի առաջնության մրցաշրջանի լավագույն խաղացող – 2016/17

Ծանոթագրություններ 

Ավստրիացի ֆուտբոլիստներ
Ավստրիայի հավաքականի ֆուտբոլիստներ
Ռեդ Բուլ Զալցբուրգի ֆուտբոլիստներ
Լիֆերինգի ֆուտբոլիստներ
ՌԲ Լայպցիգի ֆուտբոլիստներ
Ֆուտբոլի կիսապաշտպաններ
Բունդեսլիգայի ֆուտբոլիստներ
ՈՒԵՖԱ Եվրո 2020-ի ֆուտբոլիստներ